cyanic-selkie/wikianc huggingface dataset:
மவுன்ட் ஒலிவ் நகரியம், நியூ செர்சி
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 28,117 ஆகும். மவுன்ட் ஒலிவ் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 956.1 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
கிறிஸ்துலகம்
உரோமைப் பேரரசின் தொடக்க காலத்தில் லெவண்டிலிருந்து ஐரோப்பா மற்றும் வடக்கு ஆப்பிரிக்காவுக்கு கிறிஸ்தவம் பரவிய போது கிரேக்க மொழி பேசும் கிழக்கு பகுதிகளும் லத்தின் மொழி பேசும் மேற்கு பகுதிகளும் அடங்கிய இரண்டு மிகப்பெரிய பிரிவுகளைக்கொண்டதாக கிறிஸ்துலகம் விளங்கியது. காலப்போக்கில் இவை இரண்டும் தத்தம் வழிபாட்டு முறைகள் மற்றும் நம்பிக்கைகளின் அடிப்படையில் உரோம் நகரினை மையமாகக்கொண்டது மேற்கத்திய கிறித்தவம் (இலத்தீன் கிறித்தவம்) எனவும் கான்ஸ்டண்டினோபில் நகரினை மையமாகக்கொண்டது கிழக்கத்திய கிறித்தவம் (கிரேக்க கிறித்தவம்) எனவும் உருவெடுத்தது. பதினொன்று முதல் பதிமூன்றாம் நூற்றாண்டுகளில் மேற்கத்திய கிறிஸ்தவம் மேற்கில் குறிக்கத்தக்க பங்கு வகித்தது. 1700 ஆண்டுகால கிறிஸ்தவ வரலாற்றில் பல சமூக, அரசியல், கலை, அறிவியல், மெய்யியல் மற்றும் தொழில்நுட்ப மாற்றங்கள் நிகழ்ந்துள்ளன.
இந்தப்பதம் குறிப்பாக நடு காலத்திலும் முன் நவீன காலத்திலும் கிறிஸ்தவர்கள் அல்லாதவர்களுக்கு எதிராக, குறிப்பாக இசுலாமிய உலகிற்கு எதிராக ஒருங்கிணைந்த அரசியல் அமைப்புகளை குறைக்க உதவியது.
மேற்கோள்கள்
பகுப்பு:கிறித்தவ வரலாறு
தூத்துக்குடி- ஓக்கா விவேக் அதிவிரைவு தொடருந்து
இந்தியாவின் இரு கடற்கரை நகரங்களான தமிழகத்தின் தூத்துக்குடி மற்றும் குஜராத் மாநிலம் துவாரகை  மாவட்டத்திலுள்ள  ஓக்கா  என்ற இரு நகரங்களுக்கு இடையே  இந்திய ரயில்வே துறையினரால்  இயக்கப்படும்  அதிவிரைவு தொடருந்து, தூத்துக்குடி - ஓக்கா விவேக் அதிவிரைவு தொடருந்து ஆகும். இந்த தொடருந்து 19567 மற்றும் 19568 என்ற எண்களில் இயங்கி வருகிறது. தூத்துக்குடி முதல் ஓக்கா வரை 19567 என்ற எண்ணிலும் ஓக்கா முதல் தூத்துக்குடி வரை 19568 என்ற எண்ணிலும் இயங்கி வருகிறது. தமிழ்நாடு, ஆந்திரப் பிரதேசம், கர்நாடகா, மகாராஷ்டிரா மற்றும் குஜராத் போன்ற மாநிலங்களின் வழியாக இந்த தொடருந்து பயணிக்கிறது.
பெயர்க்காரணம்
2011- 12 ஆண்டு நிதிநிலை அறிக்கை அறிக்கையின் போது அப்போதைய ரயில்வே துறை மத்திய மந்திரி அவர்களால் 2013 ஆம் ஆண்டு கொண்டாடப்படும் சுவாமி விவேகானந்தர் அவர்களின் 150ஆவது ஆண்டு ஆண்டு பிறந்தநாள் கொண்டாட்டத்தின்  காரணமாக விவேக் அதி விரைவு தொடருந்துகள் என்ற பெயரில் பல்வேறு தொடருந்துகள் அறிமுகப்படுத்தப்பட்டன. அவற்றில் ஒன்றுதான் இந்த அதிவிரைவு தொடருந்து ஆகும்.
பயணப் பெட்டிகளின் வடிவமைப்பு
தூத்துக்குடி - ஓக்கா அதிவிரைவு தொடருந்து, ஈரடுக்கு குளிர்சாதனப்பெட்டி ஒன்று, மூன்றடுக்கு குளிர்சாதன பெட்டி இரண்டு,  படுக்கை வசதி கொண்ட முன்பதிவு பெட்டிகள் ஒன்பது,  முன்பதிவு இல்லாத பொது பெட்டிகள் ஆறு, ஆறு அமரும் வசதி கொண்டவையும், சரக்கு பெட்டிகள் இரண்டு  என மொத்தம் இருபது பெட்டிகளைக் கொண்டு இயங்கி கொண்டு இயங்கி வருகிறது. அதிகபட்சமாக மணிக்கு 110 கிலோமீட்டர் வேகத்தை தாங்கும் அளவு இந்தப் பெட்டிகள் வடிவமைக்கப்பட்டுள்ளன.
பயணிகளின் எண்ணிக்கை, திருவிழா காலம் மற்றும் நிர்வாக காரணங்களுக்காக ரயில்வே துறையினரால் பெட்டிகளின் எண்ணிக்கை மாற்றப்படலாம்.
வழித்தடமும் நிறுத்தங்களும்
இந்த தூத்துக்குடி - ஓக்கா அதிவிரைவு தொடருந்து, தூத்துக்குடி நிலையத்தில் இருந்து புறப்பட்டு விருதுநகர் சந்திப்பு, மதுரை சந்திப்பு, திண்டுக்கல் சந்திப்பு, கரூர் சந்திப்பு, ஈரோடு சந்திப்பு, சேலம் சந்திப்பு, பங்காருபேட்டை, தர்மாவரம் சந்திப்பு, குண்டக்கல் சந்திப்பு, வாடி சந்திப்பு, சோலாப்பூர், புனே சந்திப்பு, லோனாவாலா, கல்யாண் சந்திப்பு, வாசி சாலை, சூரத், வடோதரா சந்திப்பு, அகமதாபாத் சந்திப்பு, ராஜ்கோட், துவாரகா நிலையங்களின் வழியாக இயக்கப்பட்டு ஓக்கா சந்திப்பு நிலையத்தை வந்தடைகிறது. மறு மார்க்கமாகவும் இதே வழித்தடத்தில் இயக்கப்பட்டு தூத்துக்குடியை வந்தடைகிறது.
வண்டி எண் 19567
தூத்துக்குடி - ஓக்கா அதிவிரைவு தொடருந்து வண்டியானது தூத்துக்குடி தொடருந்து நிலையத்தில் இருந்து ஒவ்வொரு வாரமும் ஞாயிற்றுக்கிழமை இரவு 10.00 மணிக்கு புறப்பட்டு விருதுநகர் சந்திப்பு, மதுரை சந்திப்பு, திண்டுக்கல் சந்திப்பு, கரூர் சந்திப்பு, ஈரோடு சந்திப்பு, சேலம் சந்திப்பு, பங்காருபேட்டை, தர்மாவரம் சந்திப்பு, குண்டக்கல் சந்திப்பு, வாடி சந்திப்பு, சோலாப்பூர், புனே சந்திப்பு, லோனாவாலா, கல்யாண் சந்திப்பு, வாசி சாலை, சூரத், வடோதரா சந்திப்பு, அகமதாபாத் சந்திப்பு, ராஜ்கோட், துவாரகா  வழியாக இயக்கப்பட்டு  40 நிறுத்தங்களையும் 425 நிலையங்களையும்  கடக்க சராசரியாக மணிக்கு 52 கிலோ மீட்டர் வேகத்தில் இயக்கப்பட்டு 51 மணி  35 நிமிடங்கள் பயணித்து  ஓக்கா தொடருந்து நிலையத்தை  மூன்றாம் நாள்  (புதன்கிழமை)  அதிகாலை 01.35 மணிக்கு சென்றடைகிறது. இதன் மொத்த பயண தூரம் 2711 கிலோ மீட்டர் ஆகும். இந்த தொடருந்து தனது பயணத்தில் பங்காருபேட்டை சந்திப்பு மற்றும் நடியாட் நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி இந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
வண்டி எண் 19568
மறுமார்க்கமாக 19568 என்ற எண்ணைக் கொண்ட இந்த தொடருந்து வண்டியானது ஓக்கா தொடருந்து நிலையத்திலிருந்து  ஒவ்வொரு வாரமும் வியாழக்கிழமை இரவு 11.55 மணிக்கு  இயக்கப்பட்டு 40 நிறுத்தங்களையும் 425 நிலையங்களையும்  கடக்க சராசரியாக மணிக்கு 55 கிலோ மீட்டர் வேகத்தில் இயக்கப்பட்டு 51 மணி  35 நிமிடங்கள் பயணித்து தூத்துக்குடி தொடருந்து நிலையத்தை நான்காம் நாள் (ஞாயிற்றுக்கிழமை) காலை 07.10 மணிக்கு  சென்றடைகிறது. இதன் மொத்த பயண தூரம் 2711 கிலோ மீட்டர் ஆகும். அதிகபட்சமாக மணி நகர் மற்றும் பங்காருபேட்டை சந்திப்பு நிலையம் வரை மணிக்கு 110 கிலோமீட்டர் வரை இந்தத் தொடருந்து இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
இந்த தொடருந்தின் வேகம் சராசரியாக மணிக்கு 55 கிலோ மீட்டர்களுக்கு மேல் இருப்பதால் இந்திய ரயில்வே சட்டத்தின்படி அதிவிரைவுக்கான கூடுதல் கட்டணம் பயண கட்டணத்துடன் சேர்க்கப்பட்டுள்ளது.
மேற்கோள்கள்
பகுப்பு:தமிழகத்தில் தொடருந்து போக்குவரத்து
நியல் டெக்ஸ்டர்
வெளி இணைப்பு
நியல் டெக்ஸ்டர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1984 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
அரசினர் கலைக் கல்லூரி, சேலம்
அரசினர் கலைக் கல்லூரி, சேலம் (Government Arts College, Salem) என்பது இந்தியாவின் தமிழ்நாட்டில் சேலம் மாவட்டத்தில் தன்னாட்சி தகுதியுடன் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். தேசிய மதிப்பீடு மற்றும் தரச்சான்று அவையின் தரச் சான்றுடன் சேலம் பெரியார் பல்கலைக்கழகத்திற்கு உட்பட்ட தன்னாட்சி கல்லூரியாக இயங்கிவருகிறது.
வரலாறு
அரசினர் கலைக் கல்லூரி, சேலம் (தன்னாட்சி) தமிழ்நாட்டில் உள்ள மிகப் பழமையான கல்வி நிறுவனங்களில் ஒன்றாகும். இது 1857ஆம் ஆண்டில் ஆங்கிலேய மேல்நிலைப் பள்ளியாக அலெக்ஸாண்டர் ஜான் அர்பத்னாட் Alexander John Arbuthnot தொடங்கப்பட்டது. அதே ஆண்டில் மாவட்ட பள்ளியாக தரம் உயர்த்தப்பட்டது. 1879-ல் சென்னைப் பல்கலைக்கழகம் உடன் இணைந்த இரண்டாம் நிலைக் கல்லூரியாக மாற்றப்பட்டது. இதன்பிறகு படிப்படியாக வளர்ச்சி பெற்று 1944-ல் முதல் நிலைக் கல்லூரியாக மாறியது. 2000-ல் இக்கல்லூரி தேசிய மதிப்பீடு மற்றும் தர நிர்ணயச் சான்று அவை வழங்கும் குழுவினரால் மூன்று நட்சத்திரத் தொகுதி பெற்றதாக அறிவிக்கப்பட்டது. 2006-ல் மறு மதிப்பீடு செய்யப்பட்டு அதே தேசிய மதிப்பீடு மற்றும் தரச்சான்று அவை வழங்கும் குழுவினரால் 'பி++' தகுதி பெற்றது. 2007-ல் தன்னாட்சி தகுதிப் பெற்று இக்கல்லூரி சிறப்பாக இயங்கி வருகிறது.
அமைவிடம்
இக்கல்லூரி சேலம் மாவட்டத்தின் மையப் பகுதியில் செர்ரி சாலையில் அமைந்துள்ளது.
சுழற்சி வகுப்பு முறை
2007-2008ஆம் கல்வி ஆண்டிலிருந்து இக்கல்லூரியில் பட்டப் படிப்பு பாடங்களுக்கு சுழற்சி முறையில் இருசுழற்சிகளாக (சுழற்சி 1 -காலை, சுழற்சி 2-பிற்பகல்) வகுப்புகள் நடைபெறுகின்றன.
முதுநிலைப் படிப்புகள்
மேலும் பல்வேறு துறைகளில் பட்டப் படிப்புகள், பட்ட மேற்படிப்புகள் மற்றும் முனைவர் பட்டப் படிப்புகள் பயிற்றுவிக்கப்படுகின்றன.
வெளியிணைப்புகள்
பகுப்பு:சேலம் மாவட்டத்திலுள்ள அரசினர் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
மேலவீராணம் ஊராட்சி
மேலவீராணம் ஊராட்சி (Melaveeranam Gram Panchayat), தமிழ்நாட்டின் திருநெல்வேலி மாவட்டத்தில் உள்ள ஆலங்குளம் வட்டாரத்தில் அமைந்துள்ளது. இந்த ஊராட்சி, தென்காசி சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 612 ஆகும். இவர்களில் பெண்கள் 312 பேரும் ஆண்கள் 300 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யொஹான் வூல்ப்காங் ஃபொன் கேத்தா
ஜொஹான் வூல்ப்காங் ஃபொன் கேத்தா (Johann Wolfgang von Goethe - 28 ஆகஸ்ட் 1749 – 22 மார்ச் 1832) ஒரு ஜேர்மானிய எழுத்தாளர் ஆவார். ஜேர்மனியின் மிகப் பெரிய எழுத்தாளர் என்றும், புவியில் வாழ்ந்த உண்மையான கடைசிப் பல்துறை அறிஞர் எனவும் ஜார்ஜ் எலியட்டினால் பாராட்டப்பட்டவர். இவரது ஆக்கங்கள், கவிதை, நாடகம், இலக்கியம், இறையியல், மனிதநேயம், அறிவியல் போன்ற பல துறைகளையும் தழுவியவை. இவரது மிகச் சிறந்த ஆக்கமாகக் கருதப்படும் ஃபோஸ்ட் (Faust) என்னும் இரண்டு பாகங்களைக் கொண்ட நாடகம் உலக இலக்கியத்தின் உயர்நிலைகளுள் ஒன்று எனப் புகழப்படுகின்றது. இது தவிர பல கவிதைகளும், வில்ஹெல்ம் மீஸ்டரின் தொழிற்பயிற்சி (Wilhelm Meister's Apprenticeship), இளம் வேர்தரின் துன்பங்கள் (The Sorrows of Young Werther) போன்றவையும் இவரது பெயர் பெற்ற ஆக்கங்களுள் அடங்குவன.
கேத்தா ஜேர்மானிய இலக்கியத்தினதும், 18 ஆம் நூற்றண்டின் பிற்பகுதியையும் 19 ஆம் நூற்றாண்டின் தொடக்கத்தையும் சேர்ந்த வீமர் செந்நெறியியம் (Weimar Classicism) என்னும் இயக்கத்தினதும் முக்கிய நபர்களுள் ஒருவர். இந்த இயக்கம் அறிவொளி இயக்கம், புனைவியல் இயக்கம் போன்றவற்றின் காலப்பகுதியைச் சேர்ந்தது. நிறங்களின் கோட்பாடு (Theory of Colours) என்னும் அறிவியல் நூலொன்றையும் இவர் எழுதினார். தாவர உருவவியல் தொடர்பான இவரது கருத்துக்களின் தாக்கம் டார்வினுடைய பணிகளில் காணப்படுகின்றன.
வெளி இணைப்புகள்
பகுப்பு:1749 பிறப்புகள் பகுப்பு:1832 இறப்புகள் பகுப்பு:செருமானிய அறிவியலாளர்கள் பகுப்பு:செருமானிய எழுத்தாளர்கள்
பறையாட்டம்
பறை ஆட்டம் என்பது தமிழர்களின் பாரம்பரியமான நடனம் ஆகும். பறையாட்டம் உணர்ச்சி மிக்கது. மற்றும் எழுச்சி மிகுந்தது. அதிர்ந்தெழும் பறையின் ஓசைக்கேற்ப ஆடக்கூடியது என்பதால் பறையாட்டம் கிளர்ந்தெழும் உடல் அசைவுகளைக் கொண்டது. ஆதி மனித சமூகம் தங்கள் கூடுதலுக்காகவும், தங்கள் குழுவுக்கு ஆபத்துக்களை உணர்த்தவும், விலங்குகளிடம் இருந்து தங்களை தற்காத்துக் கொள்ளவும் எழுப்பிக் கொண்ட சத்தம்தான் பறையாட்டத்தின் மூலம் எனக் கருதப்படுகிறது. ஆவேசம், மகிழ்ச்சி, உற்சாகம் என உணர்ச்சிகளை எழுப்பி, கேட்போரை ஒரே நேர்க்கோட்டில் இணைக்கும் சக்தி வாய்ந்தது இது. பறை என்ற இசைக்கருவியை இசைத்து ஆடப்படுவதால் இது பறையாட்டம் என்று அழைக்கப்படுகிறது. இது ஒரு போர் இசைக்கருவியாகும். போர்ப்பறை என்றும் அழைக்கிறார்கள்.
வரலாறு
விலங்குகளைக் கொன்று, தின்று மிஞ்சிப்போகும் தோலை எதிலேனும் கட்டிவைத்து, காய வைத்து மனம் போன போக்கில் அடித்து ஆடிய ஆட்டந்தான் காலப்போக்கில் கலைவடிவமாகவும், வாழ்வியல் உணர்ச்சிகளை உணர்த்தும் சத்தமாகவும் மாறி, திருமணம், இறப்பு, சிறு தெய்வ திருவிழா நிகழ்வுகள் என மக்களின் அன்றாட வாழ்க்கையின் அத்தனை சுக துக்கங்களிலும இடம் பெறும் கலையாகியது. ஆரிய வருகைக்குப் பின் வருணாசிரம சமூக அடிப்படை மேலோங்கிய தருணங்களில், கடினமான, இசைக்கச் சிரமமான இசைக்கருவிகளை பிறருக்கும், இலகுவான இசைக்கருவிகளை தங்களுக்குமாக மேலாதிக்கவாதிகள் பிரித்துக் கொண்டனர். மேலும் தொழில் சார்ந்த சாதியக் கோட்பாடு, கலை நிகழ்த்துவோரையும் சாதி சார்ந்து பிரித்து வைத்தது. அதன்படியே ஆதி திராவிட தமிழர்களின் கலையாக பறை ஆட்டம் ஒதுக்கப்பட்டது. தாழ்த்தப்பட்டவர்கள் எனச் சொல்லி பலநூறு ஆண்டுகள் அடக்குமுறைக்கு உள்ளாக்கப்பட்ட சமூகங்கள், உரிய கல்வி கிடைக்காமல், நாகரீக நீரோட்டத்தில் இணைய முடியாமல் தவித்த தருணங்களில், அவர்களின் வாழ்க்கை முறையையே காரணமாகக் கூறிய நவீன சமூகம், அவர்களின் வாழ்வோடு கலந்திருந்த பறையாட்டத்தை, சாவுமேளம் ,தப்பாட்டம் என முத்திரை குத்தியது.
ஒரு கட்டத்தில் பறையடித்தல் என்பது சாதியக் குறியீடாகவும், அடிமைத்தனத்தின் அடையாளமாகவும் மாறிவிட, அச்சமூகத்தின் விடுதலை வேட்கை கொண்ட இளைஞர்கள் பறையடித்தலை அவமானமாக கருதத் தொடங்கினர். இவ்விதம் மெல்ல, மெல்ல அக்கலை அழியும் நிலைக்கு வந்தது. சிறுதெய்வ வழிபாட்டு ஆலயங்களில் பால்குடம், பூக்குளித்தல், தீச்சட்டி எடுத்தல் போன்ற நிகழ்ச்சிகளில் இக்கலை நிகழ்வதுண்டு. இடைக்காலத்தில் பெருவாரியான ஆதி திராவிட மக்கள் கிறிஸ்தவ மதத்துக்கு மாறியதன் விளைவாக செபஸ்தியர், அந்தோணியர், ஆரோக்கியமாதா, வியாகுலமாதா, சந்தியாகப்பர் போன்ற கிறிஸ்தவ கோவில்களிலும் இக்கலை நிகழ்த்தப்படுவதுண்டு.
சிறப்பு
ஒவ்வொரு நிகழ்ச்சிக்கும், ஒவ்வொரு உணர்ச்சிக்கும் தனித்தனி அடிவகைகள் உள்ளன. சப்பரத்து அடி, டப்பா அடி, பாடம் அடி, சினிமா அடி, ஜாயிண்ட் அடி, மருள் அடி, சாமிச்சாட்டு அடி, ஒத்தையடி, மாரடிப்பு அடி, வாழ்த்தடி என பல வகை அடிகள் உள்ளன. இக்கலைக்கெனப் பலர் இலக்கணங்களையும் வகுத்துள்ளனர். நேர்நின்று, எதிர்நின்று, வளைந்து நின்று ஆடுதல், அடிவகைகளை மாற்றுதல் எனப் பார்வையாளனை ஈர்க்கத்தக்க இரசனை மிகுந்த கலையாடல்கள் இதில் உண்டு. தஞ்சாவூர், மதுரை, திண்டுக்கல் பகுதிகளில் தப்பிசைக் கருவியோடு துணைக்கருவியாகத் தவில் பயன்படுத்தப்படுகிறது. தென்மாவட்டங்களில் டிரம் பயன்படுத்துகிறார்கள்.
தமிழகத்தில் தஞ்சாவூர், திண்டுக்கல், மதுரை மாவட்டங்களில் இக்கலைஞர்கள் அதிக அளவில் வாழ்கிறார்கள். கோயில் சார்ந்த நிகழ்ச்சிகளிலும் வாழ்க்கை வட்ட சடங்குகளிலும் அரசியல் பிரச்சாரங்களிலும் இக்கலை நிகழ்த்தப்படுகின்றது. ஆண்களால் மட்டுமே நிகழ்த்தப்பட்ட இக்கலையினை பெண்களும் தற்போது ஆடி வருகின்றனர்.
இவற்றையும் காண்க
பறை (இசைக்கருவி)
வெளி இணைப்புகள்
பகுப்பு:தமிழர் ஆடற்கலைகள் பகுப்பு:பறை
தில்லையாடி ஊராட்சி
தில்லையாடி ஊராட்சி (Thillaiyadi Gram Panchayat), தமிழ்நாட்டின் மயிலாடுதுறை மாவட்டத்தில் உள்ள செம்பனார் கோயில் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3742 ஆகும். இவர்களில் பெண்கள் 1875 பேரும் ஆண்கள் 1867 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தாலக்கரை ஊராட்சி
தாலக்கரை ஊராட்சி (Thalakkarai Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சூலூர் வட்டத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2286 ஆகும். இவர்களில் பெண்கள் 1124 பேரும் ஆண்கள் 1162 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சுல்தான்பேட்டை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
ஜஸ்வந்த் சிங்
ஜஸ்வந்த் சிங் (Jaswant Singh) (பிறப்பு: ஜனவரி 3 1938) (இறப்பு செப்டம்பர் 27, 2020)இந்திய அரசியல்வாதியும், இந்திய நாடாளுமன்ற உறுப்பினருமான இவர் டார்ஜிலிங் தொகுதியில் இருந்து தேர்ந்தெடுக்கப்பட்டவராவார். இராஜஸ்தான் மாநிலத்தைச் சேர்ந்தவரான இவர் மயோ கல்லூரி பழைய மாணவன் மற்றும் கதக்வாலாவில் உள்ள தேசிய பாதுகாப்பு பயிற்சி பள்ளியில் கல்வி பயின்றவர். இந்திய இராணுவத்தில் அலுவலராக 1960 களில் பணியாற்றியவர். பிரதமர் அடல் பிகாரி வாஜ்பாய் இன் குறைந்த கால ஆட்சி காலமான மே 16, 1996 முதல் ஜூன் 1, 1996 வரையுள்ள இடைப்பட்ட காலத்தில், அவரது அமைச்சரவையில் ஆய அமைச்சராக இந்திய நிதியமைச்சர் பொறுப்பிலும், அதன் பின் அமைந்த வாஜ்பாயின் அமைச்சரவையில் இரண்டு வருடங்களுக்குப்பின் வெளியுறவுத்துறை அமைச்சராக டிசம்பர் 5, 1998 முதல் ஜூலை 1, 2002 வரையுள்ள காலத்தில் பொறுப்பிலுருந்தார். 2002 க்கு பிறகு மீண்டும் நிதியமைச்சராக பொறுப்பேற்று அக்கட்சி தேர்தலில் தோற்கடிக்கப்பட்டு பதவியிறங்கும் காலமான 2004 வரை பொறுப்பிலிருந்தார். இவருடைய சாத்வீகமான அரசியல் போக்கு அனைவரையும் கவர்ந்ததாகும். பாரதீய ஜனதா கட்சி பெரும்பாலும் வலதுசாரி தேசியவாதிகள் அமைப்பு என்று வர்ணிக்கப்பட்டாலும் இவர் அவைகளிலிருந்து மாறுபட்டு சுதந்திரமான மக்களாட்சியை (ஜனநாயகத்தை) வலியுறுத்துபவராக விளங்கியதின் விளைவாக சிறந்த நாடாளுமன்ற உறுப்பினர் என்ற விருதினை 2001 இல் பெற்றார்.
வெளியிணைப்புகள்
பகுப்பு:இந்திய அரசியல்வாதிகள் பகுப்பு:1938 பிறப்புகள் பகுப்பு:இந்திய வெளிவிவகாரத்துறை அமைச்சர்கள் பகுப்பு:இந்திய எதிர்க்கட்சித் தலைவர்கள் பகுப்பு:11வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய நிதியமைச்சர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:10வது மக்களவை உறுப்பினர்கள் பகுப்பு:ஜோத்பூர் மாவட்ட நபர்கள் பகுப்பு:2020 இறப்புகள்
கண்ணந்தங்குடி மேலையூர் உலகளந்த பெருமாள் கோயில்
கண்ணந்தங்குடி மேலையூர் உலகளந்த பெருமாள் கோயில் தமிழ்நாட்டில் தஞ்சாவூர் மாவட்டம், கண்ணந்தங்குடி மேலையூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உலகளந்த பெருமாள், ஸ்ரீதேவி, பூமிதேவி சன்னதிகளும், கருடாழ்வார், பிள்ளையார், பலிபீடம் உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கதவடைப்பு
கதவடைப்பு எனப்படுவது தங்களுடைய கோரிக்கைகளுக்காகப் போராடும் தொழிலாளர்களைப் பணிய வைக்க நிர்வாகம் தானாகவே தொழில் நிறுவனத்தை மூடிக் கொள்ளும் நிலை. இந்தியத் தொழிலாளர் நலச் சட்டம் 2(L) பிரிவின்படி தொழில் நடக்கும் இடத்தைத் தற்காலிகமாக மூடுவது அல்லது தற்காலிகமாக தொழிலை நிறுத்தி வைத்தல் அல்லது தற்காலிகமாகத் தொழிலாளர்களுக்கு வேலை தர மறுத்தல் கதவடைப்பு எனப்படும்.
கதவடைப்பு உரிமை மீதான கட்டுப்பாடுகள்
கதவடைப்பு உரிமையானது தொழில் தொடங்கும் உரிமையைப் போன்று அடிப்படை உரிமையல்ல. எனவே கதவடைப்பு உரிமையின் மீது இந்தியத் தொழிற் தகராறுகள் சட்டம் -1947 பொதுப் பயன்பாட்டுப் பணிகளிலும், மற்ற பணிகளிலும் சில நிபந்தனைகளையும் கட்டுப்பாடுகளையும் விதிக்கிறது.
பொதுப்பயன்பாட்டுப் பணிகளில் கட்டுப்பாடுகள்
பொதுப்பயன்பாட்டுப் பணிகளில் வேலை நிறுத்தம் செய்வதற்குரிய நிபந்தனைகளே கதவடைப்பு செய்வதற்கும் பின்பற்றப்பட வேண்டும். அவை
சட்டவிரோத கதவடைப்பு
இந்த 4 நிபந்தனைகளில் ஏதேனும் ஒன்றினை மீறினாலும் அக்கதவடைப்பு சட்டவிரோதமான கதவடைப்பு ஆகிவிடும்.
பிற தொழில்களில் கதவடைப்பு
பிற தொழில்களில் வேலைநிறுத்தம் செய்வதற்குரிய நிபந்தனைகள் கதவடைப்பு செய்வதற்கும் பொருந்தும்.
சட்டவிரோத கதவடைப்பு
இந்த 3 நிபந்தனைகளில் ஏதேனும் ஒன்றினை மீறினாலும் அக்கதவடைப்பு சட்டவிரோதமான கதவடைப்பு ஆகிவிடும்.
சட்டவிரோதமான கதவடைப்பின் விளைவுகள்
சட்டவிரோதமான கதவடைப்பு செய்யப்பட்ட காலம் முழுமைக்குமான சம்பளத்தை தொழிலாளர்களுக்குத் தர நிர்வாகம் கடமைப்பட்டுள்ளது.
வேலைநிறுத்தமும் கதவடைப்பும்
வேலை நிறுத்தமும், கதவடைப்பும் ஒன்று போல் தோன்றினாலும் இரண்டுக்கும் வேறுபாடுகள் உள்ளன.
இதையும் பார்க்க
பகுப்பு: தொழிலாளர் நலன்
முள்ளிப்பட்டு அருகர்ஜெயின் கோயில்
முள்ளிப்பட்டு அருகர்ஜெயின் கோயில் தமிழ்நாட்டில் திருவண்ணாமலை மாவட்டம், முள்ளிப்பட்டு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
உணவுக்குழு
thumb|தானியங்கள் எல்லா நாட்டு உணவு முறையிலும் முதலிடத்தில் உள்ளன உணவுக்குழு (Food group) என்பது ஒரே மாதிரியான ஊட்டப் பண்புகளைப் பெற்றுள்ள உணவுகளின் தொகுப்பு. சரிவிகித உணவில் ஒவ்வொரு உணவுக்குழுவில் இருந்தும் ஓர் உணவு அடங்கியிருக்கும். இட்லியை ஓர் எடுத்துக்காட்டாகக் கொண்டால் இதில் உள்ள அரிசி, தானியங்கள் எனும் உணவுக்குழுவையும் உளுந்து, பருப்புவகைகள் எனும் உணவுக்குழுவையும் சேர்ந்தது.
பகுப்பு:உணவுகள்
அம்மையகரம்
அம்மையகரம்  கிராமம் தஞ்சாவூர் மாவட்டம், தமிழ்நாடு, இந்தியா வில் உள்ளது. அது  காவேரி டெல்டா பகுதியில் அமைந்துள்ளது. அருகிலுள்ள நகரங்கள் திருக்காட்டுப்பள்ளி (9 கி. மீ.), பூதலூர் (8 கி. மீ.) மற்றும் தஞ்சாவூர் (21 கி.மீ) அமைந்துள்ளன.
இது ஒரு விவசாய கிராமம் கிராமத்தில் பெரும்பாலும் உற்பத்தி செய்வது அரிசி (நெல் வயல்கள்) ஆனால் சில பயிர்களான கரும்பு, வாழை, உளுந்து, எள்ளு, மற்றும் சில போன்றவைவும் பயிரிடப்படுகிறது. கால்நடை மாடுகள், எருதுகள், ஆடுகள், கோழிகள். மொத்த நிலத்தில் சாகுபடி 90%.சதவீதம் உள்ளன. மூன்று பருவங்களில் விவசாயம் அம்மையகரம் கிராமத்தில் – குறுவை (ஜூன் முதல் செப்டம்பர் வரை), சம்பா (ஆகஸ்ட் ஜனவரி) மற்றும் தாளடி (செப்டம்பர், அக்டோபர், பிப்ரவரி, மார்ச்) பயிர் இடப்படுகிறது.
பகுப்பு:தஞ்சாவூர் மாவட்டத்திலுள்ள கிராமங்கள்
ஹரி டெவ்ஸ்
ஹரி டெவ்ஸ் Harry Dewse, பிறப்பு: பிப்ரவரி 23 1836, இறப்பு: சூலை 8 1910), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். 1873 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹரி டெவ்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1836 பிறப்புகள் பகுப்பு:1910 இறப்புகள் பகுப்பு:யார்க்சையர் துடுப்பாட்டக்காரர்கள்
கபிரியேல் கார்சியா மார்க்கேஸ்
கபிரியேல் கார்சியா மார்க்கேஸ் என அறியப்படும் கபிரியேல் ஜோஸ் டி லா கான்கோர்டியா கார்சியா மார்க்கேஸ் (6 March 1927 – 17 April 2014) - பிறப்பு: மார்ச் 6, 1927 இறப்பு:ஏப்ரல் 17,2014 ) கொலம்பியாவைச் சேர்ந்த ஒரு புதின எழுத்தாளரும், சிறுகதை எழுத்தாளரும், திரைக்கதை எழுத்தாளரும், பத்திரிகையாளரும் ஆவார். தனது சொந்த நாட்டில் "கபோ" என அழைக்கப்படும் இவர் 20 ஆம் நூற்றாண்டின் குறிப்பிடத்தக்க எழுத்தாளர்களுள் ஒருவராகக் கணிக்கப்படுகிறார். சட்டம் பயில்வதற்காகச் சட்டக் கல்லூரியில் சேர்ந்த இவர் பின்னர் அதிலிருந்து விலகிப் பத்திரிகையாளர் ஆனார். தொடக்கத்திலிருந்தே கொலம்பிய அல்லது வெளிநாட்டு அரசியலை விமர்சிப்பதற்கு இவர் பின்னின்றது இல்லை. 1958 ஆம் ஆண்டில் மேர்செடெஸ் பார்ச்சா (Mercedes Barcha) என்பவரைத் திருமணம் செய்துகொண்டார். இவர்களுக்கு ரொட்ரிகோ, கொன்சாலோ என இரு ஆண் பிள்ளைகள் உள்ளனர். இவர் பத்திரிகையாளராகத் தொடங்கிப் பல பெயர் பெற்ற புனைகதையல்லாத ஆக்கங்களையும் சிறுகதைகளையும் எழுதியுள்ளார். ஆனாலும் இவர் எழுதிய புதினங்களுக்காகவே பெரிதும் அறியப்படுபவர். தனிமையின் நூறு ஆண்டுகள் (One Hundred Years of Solitude) - 1967, காலராக் காலக் காதல் (Love in the Time of Cholera) - 1985, போன்ற புதினங்கள் பெரிதும் புகழ் பெற்றவை. இவருடைய ஆக்கங்கள் திறனாய்வாளரிடையே பெரும் வரவேற்பைப் பெற்றதுடன் பரவலான வணிக வெற்றிகளையும் பெற்றன.
ஏப்ரல் 2014 இல் கார்சியா மார்க்கேஸ் மரணத்தின் போது இறங்கற் குறிப்பு வெளியிட்ட  கொலம்பியாவின் ஜனாதிபதி ஜுவான் மானுவல் சாண்டோஸ் அவரை "இதுவரை வாழ்ந்த கொலம்பியர்களில் மிகச் சிறந்தவர்”  என வருணித்தார்.
ஆரம்ப வாழ்க்கை
கேப்ரியல் கார்சியா மார்க்வெஸ் 1927 ஆம் அண்டு  மார்ச் 6 ம் தேதி கொலம்பியாவின் அரக்காடாகாவில் கேப்ரியல் எலிஜியோ கார்சியா மற்றும் லூயிசா சாண்டியாகா மார்க்வெஸ் இகுயரன் ஆகியோருக்கு பிறந்தார். கார்சியா மார்க்வெஸ் பிறந்த பிறகு, அவரது தந்தை ஒரு மருந்தாளுநராக பணியாற்றினார். பின்னர் அவருடைய மனைவியுடன் அரக்காடாகாவில் இளம் காபியோவை தனது பெற்றோரிடம் விட்டு வடக்கு கொலம்பியாவில் உள்ள நகராட்சியான பராகிராவில்லாவுக்கு இடம்பெயர்ந்தார். அவர் தனது தாய்வழி பெற்றோர்களான டொனா டிரான்குலினா இகுவார்ன் மற்றும் கலோனல் நிகோலாஸ் ரிக்கார்டோ மார்க்வெஸ் மேஜியா ஆகியோரால் வளர்க்கப்பட்டார். டிசம்பர் 1936 இல் அவரது தந்தை கபிரியேல் கார்சியா மார்க்கேஸ் அவரது சகோதரர் இருவரையும் தன்னுடன் அழைத்துச் சென்றார். மார்ச் 1937 இல், அவரது தாத்தா இறந்ததையடுத்து குடும்பம் பராகிராவில்லா நகருக்கச் சென்றது. அங்கு அவரது தந்தை ஒரு மருந்தகத்தை ஆரம்பித்தார்.
அவரது பெற்றோர் காதலுக்கு தாய், லுயிசா சாண்டியாகா மார்க்வெஸின் தந்தை கர்னல் காபிரியேல் எலிகியோ கார்சியோ இருந்து எதிர்ப்பு எழுந்தது. காபிரியேல் எலிஜியோ கார்சியா கர்னல் அவரது மகளின் இதயத்தை வென்றெடுக்க நினைத்த மனிதர் அல்ல: அவர் (கேப்ரியல் எலிஜியோ) ஒரு பழமைவாதி ஆவார், மேலும் ஒரு பெண் பித்தர் என்ற பெயரைக் கொண்டிருந்தார். இளம் தம்பதியரை பிரிக்கும் நோக்கத்துடனும்  காபிரியேல் எலிஜியோ தனது மகள் லுயிசாவுக்கு வயலின் மெல்லிசை, காதல் கவிதைகள், எண்ணற்ற கடிதங்கள் மற்றும் தொலைபேசி செய்திகளை அனுப்பி அவளை கவரவும் முயற்சித்தார். இறுதியாக அவர்கள் திருமணம் செய்து கொள்ள அனுமதி அளிக்கப்பட்டது. )
விருதுகள்
1982ல் இவருக்கு இலக்கியத்துக்கான நோபல் பரிசு 'ஒரு நூற்றாண்டுத் தனிமை' (One Hundred Years of Solitude) நாவலுக்காக வழங்கப்பட்டது. அந்நிகழ்ச்சியின் ஏற்புரையில் லத்தீன் அமெரிக்காவின் தனிமையை சுட்டிக்காட்டி "‘‘லத்தீன் அமெரிக்காவின் யதார்த்தம் நீங்கள் கற்பனையில் கூடக் காணவியலாத கொடூரங்களையும் விநோதங்களையும் தன்னகத்தே கொண்டது. அந்த யதார்த்தங்களை விவரிக்க பாரம்பரியான உத்திகள் எதுவும் எங்களிடம் இல்லை என்பதே அந்தத் தனிமையின் சாரம் எனலாம்”" என்று குறிப்பிட்டார்.
தமிழில்
தமிழின் தீவிர இலக்கியப் பரப்பில் மார்க்கேஸ் நன்கு அறிமுகமானவர். இவரது பல சிறுகதைகளும் சில குறுநாவல்களும் தமிழில் மொழிபெயர்க்கப்பட்டுள்ளன. கோணங்கி ஆசிரியராக இருக்கும் கல்குதிரை இதழ் மார்க்கேசுக்காக சிறப்பிதழ் ஒன்றை வெளியிட்டுள்ளது.
தனிமையின் நூறு ஆண்டுகள் நாவல் கடந்த ஜூன் மாதம் காலச்சுவடு பதிப்பகத்தால் தமிழில் மொழிபெயர்க்கப்பட்டு வெளியிடப்பட்டு உள்ளது.
உடல்நலக் குறைவு
2000 ஆம் ஆண்டில், அவரது மரணம் பெருவியன் தினசரி செய்தித்தாளான லா ரிபப்ளிக்கா (La República) மூலம் தவறாக அறிவிக்கப்பட்டது. அடுத்த நாளே மற்ற பத்திரிகைகளிடம் அவர் எழுதியதாக கூறப்பட்ட பிரியாவிடை கவிதையான லா மரியநோட்டா "La Marioneta" மறுபதிப்பு செய்யப்பட்டது. ஆனால் விரைவில் கர்சியா மார்க்வெஸ் அக் கவிதையின் ஆசிரியர் தானில்லை என மறுத்தார். இது ஒரு மெக்சிக போலிய வேலை என்று உறுதிப்படுத்தப்பட்டது.
அவர் 2005 ல் "என் வாழ்க்கையில் முதல் ஆண்டு நான் ஒரு வரி கூட எழுதவில்லை என் அனுபவத்துடன், எந்தவொரு பிரச்சினையும் இல்லாமல் ஒரு புதிய நாவலை எழுதுகிறேன்,  ஆனால் என் இதயம் அதில் இல்லை என்பதை மக்கள் உணர வேண்டும்” என கூறினார்.
கார்சியா மார்க்வெஸ் ஒரு புதிய "காதல் நாவல்" ஐ முடித்த விட்டதாக மே 2008 இல் அறிவிக்கப்பட்டது. அதற்கு இன்னும் ஒரு தலைப்பு கொடுக்கப்படவில்லை என்றும் இது ஆண்டின் இறுதியில் வெளியிடப்படும் என்றும் அறிவிக்கப்பட்டது. இருப்பினும், ஏப்ரல் 2009 இல், அவருடைய முகவர் கார்மென் பென்செல்ஸ் சிலி நாளிதழ் லா டிர்கெராவிடம் கார்சியா மார்க்வெஸ் மறுபடியும் எழுதத் தகுதியற்றவர் என்று கூறினார். இது ரேண்டம் ஹவுஸ் Mondadori ஆசிரியர் கிரிஸ்டோபல் Pera மூலம் சர்ச்சைக்குரியதாக இருந்தது, கார்சியா மார்க்வெஸ் ஆகஸ்ட் இன் வேல் மீட் என்ற பெயரில் ஒரு புதிய நாவலை முடித்துவிட்டார் என்று கூறியுள்ளார் (என் அன்டோஸ்டோ நோஸ் வெமோஸ்)
டிசம்பர் 2008 இல், கர்சியா மார்க்வெஸ், குவாதலசரா புத்தக கண்காட்சியில் ரசிகர்களிடம் தான் எழுதி களைத்து விட்டதாக கூறினார். 2009 ஆம் ஆண்டில், அவரது இலக்கிய முகவர் மற்றும் வாழ்க்கை வரலாற்று ஆசிரியர்  ஆகியோரின் கூற்றுக்களுக்கு பதிலளித்தது கொலம்பிய செய்தித்தாள் எல் டைம்போவிடம் "அது உண்மை இல்லை ஆனால் அது இல்லை நான் செய்ய வேண்டிய ஒரே விஷயம் எழுதுவது " என்று  கூறினார். 2012 ஆம் ஆண்டில், அவருடைய சகோதரர் ஜெய்ம் கார்சியா மார்க்வெஸ் முதுமை மறதி மனநோயால் பாதிக்கப்பட்டதாக அறிவித்தார்.
ஏப்ரல் 2014 இல், கார்சியா மார்கஸ் மெக்ஸிகோவில் மருத்துவமனையில் அனுமதிக்கப்பட்டார். அவர் நுரையீரல்களில் மற்றும் சிறுநீர் பாதையிலும் நோய்த்தொற்று ஏற்பட்டது. மேலும் நீர்ச்சத்து குறைபாடு நோயாலும் அவதிப்பட்டார். அவருக்கு அளிக்கப்பட்ட நுண்ணுயிர் எதிர்ப்பி மருந்துகளுக்கு நல்ல பலன் கிடைத்தது. மெக்சிகோவின் ஜனாதிபதி என்ரிக் பெனா நீட்டோ ட்விட்டரில் " அவர் விரைவாக குணம் பெற வாழ்த்துகிறேன்" எழுதினார். கொலம்பியாவின் ஜனாதிபதி ஜுவான் மானுவல் சாண்டோஸ் தனது நாடு அந்த எழுத்தாளரைப் பற்றி சிந்தித்துக் கொண்டிருப்பதாகக் கூறினார் மேலும் "மிக விரைவாக குணம் பெற அனைத்து கொலம்பிய மக்களின் சார்பிலும் வாழ்த்துகிறேன்   மிக மிக விரைவாக மீண்டு வர விரும்புகிறேன்: கேப்ரியல் கார்சியா மார்க்கேஸ்” என தனது டுவிட்டர் பக்கத்தில் எழுதினார்..
புற இணைப்புகள்
பகுப்பு:1927 பிறப்புகள் பகுப்பு:நோபல் இலக்கியப் பரிசு பெற்றவர்கள் பகுப்பு:கொலம்பிய எழுத்தாளர்கள் பகுப்பு:2014 இறப்புகள்
அய்யன்கோயில்பட்டு ஊராட்சி
அய்யன்கோயில்பட்டு ஊராட்சி (Ayyankoilpattu Gram Panchayat), தமிழ்நாட்டின் விழுப்புரம் மாவட்டத்தில் உள்ள கோளியனூர் வட்டாரத்தில் அமைந்துள்ளது. இந்த ஊராட்சி, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4261 ஆகும். இவர்களில் பெண்கள் 2087 பேரும் ஆண்கள் 2174 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அஞ்ஞவதைப் பரணி
அஞ்ஞவதைப் பரணி 15ஆம் நூற்றாண்டில் தோன்றிய நூல்.
இது அஞ்ஞவதைப் பரணி எனவும், ஞானபரணி எனவும், தத்துவக் காட்சி எனவும் கூறப்படும்.
இந்த நூலைப் பற்றிய செய்தியை மறைஞான தேசிகர் என்பவர் தாம் எழுதிய உரைநூலில் குறிப்பிடுகிறார்.
ஞானம் என்பது மெய்யறிவு.
அஞ்ஞானம் என்பது பொய்யறிவு.
பொய்யறிவைப் போரிட்டு வதம் செய்வதை இந்த நூல் பரணி நூலுக்கு உரிய இலக்கண அமைதியோடு பாடுகிறது.
இதில் 493 தாழிசைகள் உள்ளன.
இந்த நூலின் பாட்டுடைத் தலைவர் சொரூபானந்தர் ,
அவருக்கு எதிரி அஞ்சானம்.
அஞ்சானம் ‘அஞ்ஞன்’ என்னும் பகைவனாக இதில் உருவகம் செய்யப்பட்டுள்ளான்.
இதில் வள்ளைப்பாட்டு என்னும் பாடல்-உறுப்பு வருகிறது.
அது ‘கம்மலோ கம்முலக் காய்’ (கம்மலோ கம்மு உலக்காய்) என முடிகிறது.
இது ஒருவகை வள்ளைப்பாட்டு இது ஒரு சாத்திர நூல்.
16-ஆம் சூற்றாண்டில் வாழ்ந்த மறைஞான தேசிகர் தாம் எழுதிய சித்தியார் உரையில் எடுத்துக்காட்டியுள்ளார்.
அடிக்குறிப்புகள்
பகுப்பு:15 ஆம் நூற்றாண்டுத் தமிழ் நூல்கள் பகுப்பு:பரணிகள்
நாட்டுக் காடை
விவரம்
இவை சிறிய (17 செ.மீ.) உருண்டையான வடிவத்துடன் காணப்படுகின்றன. மரப்பழுப்புக் கோடுகள் கொண்ட இறகுகளுடன், கண்ணருகே வெள்ளை நிறப் பட்டையுடனும், ஆண் பறவைகள் கருத்த தாடையுடனும் காணப்படுகின்றன. இவற்றின் இடம் பெயரக்கூடிய இனப் பறவைகள் நீண்ட சிறகுடனும், வேட்டைப் பறவைகள் குறுஞ்சிறகுகளுடனும் காணப்படுகின்றன.
பழக்க வழக்கங்கள்
இது விதைகளையும், பூச்சிகளையும் உண்ணும் நிலம்வாழ் இனமாகும். இது பறப்பதற்கு விரும்பாமல், பயிர்களுக்கிடையே ஓடி ஒழிந்து கொள்வதால், காண்பதற்கு அரிதாகிறது. துரத்தி விடப்பட்டாலும், சிறிது தொலைவு கீழாகப் பறந்து, புதர்களுக்கிடையே ஒழிந்து கொள்கிறது. இவை இருப்பதை ஆண் பறவைகளின் மாறுபட்ட ஒலி எழுப்பலின் மூலமே அறிய முடியும். இவை பெரும்பாலும் காலை மாலையிலும், அரிதாக இரவிலும் ஒலி எழுப்புகின்றன. இவை மற்ற வேட்டைப் பறவைகளில் இருந்து மாறுபட்ட, இடம் பெயரும் பறவைகளாகும்.
இனப்பெருக்கவியல்
ஆறு முதல் எட்டு வார வயதடைந்த இவ்வினக் காடைகள், ஐரோப்பா மற்றும் ஆசியாவில் பெரும்பாலான இடங்களில், பயிர்நிலங்களிலும் புல்வெளிகளிலும், இனப்பெருக்கத்தில் ஈடுபட்டு, நிலத்தில் அமைத்த கூடுகளில், 6-18 முட்டைகள் இடுகின்றன. இம்முட்டைகள் 16–18 நாட்களில் பொரிகின்றன.
இனங்கள்
இவ்வினத்தை முதன் முதலில், லின்னேயசு தனது சிஸ்டமா நேச்சுரே எனும் புத்தகத்தில் 1758-இல் டெற்றாவோ கோட்டுர்நிக்ஸ் (Tetrao coturnix)  என வழங்கியிருந்தார். யுரேசிய இனமான, ''சி. சி. கோட்டுர்நிக்ஸ் (C. c. coturnix)'', குளிர்காலங்களில் ஆஃப்ரிக்காவின் சஹேல் பகுதிக்கும், இந்தியாவிற்கும் தெற்கு நோக்கிப் பெயர்கின்றன. ஆஃப்ரிக்க இனமான, ''சி. சி. ஆஃப்ரிகானா (C. c. africana)'', தென் ஆஃப்ரிக்காவிலிருந்து, ஆஃப்ரிக்காவிற்குள்ளேயே வடக்கு நோக்கிப் பெயர்கின்றன. மடகாஸ்கர் மற்றும் கோமொரோஸ் நாட்டுக்குக் காடைகள் இதே ஆஃப்ரிக்க இனத்தைச் சார்ந்தவை. கேப் வெர்டே தீவுகளில் உள்ள காடைகள், ''சி. சி. இனோப்பினாடா (C. c. inopinata) இனத்தையும், கனரீஸ், மதேயரா மற்றும் அசாறேஸ் தீவுகளில் உள்ளவை சி. சி. கான்பிசா (C. c. confisa)'' இனத்தையும் சார்ந்தவை.
பயன்பாடுகள்
யாத்திராகமம் 16:1-13, இடம்பெயர்ந்த இசுரவேலர்கள் (Israelites) இடம்பெறும் காடைகளை உணவுக்காக நம்பியிருந்ததைக் குறிப்பிடுகிறது. மத்தியதரைக்கடல் பகுதிகளை இவை கடக்கும்போது இன்னும் வேட்டையாடப்படுகின்றன. அண்மைக்காலங்களில், பொழுதுபோக்காக வளர்ப்போரால், அமெரிக்காவிலும் ஐரோப்பாவிலும் இவற்றின் பெருக்கம் அதிகரித்துள்ளது.
வெளி இணைப்புகள்
பகுப்பு:ஆசியாவின் பறவைகள் பகுப்பு:காடைகள் பகுப்பு:ஆசியப் பறவைகள் பகுப்பு:ஐரோப்பியப் பறவைகள் பகுப்பு:ஐரோவாசியப் பறவைகள்
சத்தீசுகர் முதலமைச்சர்களின் பட்டியல்
சத்தீஸ்கர் முதலமைச்சர்கள் பட்டியல் இந்தியாவின் மத்தியப் பிரதேசம் மற்றும் ஒடிசாவின் பழங்குடி மக்கள் அதிகம் வாழும் மலைபாங்கான பகுதிகளைக் கொண்டு சத்தீஸ்கர் மாநிலம் 2000 ஆம் ஆண்டில் உருவானது.
சத்தீஸ்கர் மாநிலத்தின் முதலாவது முதலமைச்சராக இந்திய தேசிய காங்கிரசு கட்சியின் அஜித் ஜோகி நவம்பர் 2000 முதல் திசம்பர் 2003 முடிய மூன்றாண்டுகள் பதவி வகித்தார்.
பின்னர் பாரதிய ஜனதா கட்சியைச் சேர்ந்த ராமன் சிங் 7 திசம்பர், 2003 ஆம் ஆண்டு முதல் 16 திசம்பர் 2018 வரை சத்தீஸ்கர் மாநிலத்தின் முதலமைச்சராக நான்காவது முறையாக பதவி வகித்தார்.
பின்பு 2018 ஆம் ஆண்டு நடந்த ஐந்தாவது சட்டமன்றத் தேர்தலில், இந்திய தேசிய காங்கிரசு கட்சியைச் சேர்ந்த பூபேஷ் பாகல் என்பவர் முதலமைச்சராகத் தேர்ந்தெடுக்கப்பட்டார்.
சத்தீஸ்கர் முதல்வர்கள் பட்டியல்
சத்தீஸ்கர் மாநில முதல்வர்கள் பட்டியல் விவரம்;
வெளி இணைப்புகள்
பகுப்பு:இந்தியாவின் மாநில முதலமைச்சர்கள் பட்டியல்கள் பகுப்பு:சத்தீஸ்கர் அரசு பகுப்பு:சத்தீசுகர் முதலமைச்சர்கள் முதலமைச்சர்கள்
அடிமாலி
அடிமாலி என்னும் நகரம் கேரளத்தின் இடுக்கி மாவட்டத்தில் உள்ளது.
இது கொச்சியுடன் மதுரையை இணைக்கும் 49-ஆம் தேசிய நெடுஞ்சாலையில் அமைந்துள்ளது. இங்கிருந்து 27 கிலோமீட்டர் சென்றால் மூணாறை சென்றடையலாம். சீயப்பாறை, வாளறை அருவிகளும் அருகில் அமைந்துள்ளன. இங்கு மிளகு பயிரிடுகின்றனர்.
அரசியல்
இது இடுக்கி மக்களவைத் தொகுதிக்கும், தேவிகுளம் சட்டமன்றத் தொகுதிக்கும் உட்பட்டது.
சான்றுகள்
பகுப்பு:இடுக்கி மாவட்டம் பகுப்பு:இடுக்கி மாவட்டத்தில் உள்ள ஊர்களும் நகரங்களும் பகுப்பு:இடுக்கி மாவட்டத்திலுள்ள சுற்றுலாத் தலங்கள்
முக்கூடல்
முக்கூடல் (ஆங்கிலம்:Mukkudal) இந்தியாவின், தமிழ்நாடு மாநிலத்தில் அமைந்துள்ள திருநெல்வேலி மாவட்டம், சேரன்மாதேவி வட்டத்தில் இருக்கும் தேர்வுநிலை பேரூராட்சி ஆகும்.
பெயர்க் காரணம்
தாமிரபரணி ஆறு, மணிமுத்தாறு மற்றும் கடநா நதிகள் இவ்விடத்தில் கலப்பதால், இதற்கு முக்கூடல் எனப்பெயராயிற்று.
அமைவிடம்
முக்கூடல் பேரூராட்சிக்கு கிழக்கே திருநெல்வேலி (20 கிமீ); மேற்கே அம்பாசமுத்திரம் (15 கிமீ); வடக்கே ஆலங்குளம் (19 கிமீ); தெற்கே சேரன்மாதேவி (11 கிமீ) ; வட மேற்கு கடையம் (15 கிமீ) தொலைவிலும் அமைந்துள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி                6298 வீடுகளும், 14,983 மக்கள்தொகையும் கொண்டது.
ஆதாரங்கள்
பகுப்பு:திருநெல்வேலி மாவட்டத்தில் உள்ள பேரூராட்சிகள்
ஜெகதாப்
ஜெகதாப் (JAGADAB) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 21 கிலோமீட்டர் தொலைவிலும், காவேரிப்பட்டணத்தில் இருந்து 5 கிலோமீட்டர் தொலைவிலும், மாநிலத் தலைநகரான சென்னையில் இருந்து 277 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1314 வீடுகள் உள்ளன. கிராமத்தின் மொத்த மக்கள் தொகையானது 5621 ஆகும். இதில் ஆண்கள் எண்ணிக்கை 2935, பெண்களின் எண்ணிக்கை 2686 என உள்ளது. மக்களின் கல்வியறிவு விகிதமானது 56.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
பண்டிட் தீனதயாள் உபாத்தியாயா தொல்லியல் நிறுவனம்
பண்டிட் தீனதயாள் உபாத்தியாயா தொல்லியல் நிறுவனம் (Pandit Deendayal Upadhyaya Institute of Archaeology) இந்தியாவின் உத்தரப் பிரதேச மாநிலத்தின் மேற்கில், தில்லியை ஒட்டி அமைந்த கௌதம புத்தா நகர் மாவட்டத்தில் உள்ள பெருநகர நொய்டாவில் அமைந்துள்ள்து. இத்தொல்லியல் கல்வி நிலையத்தை 9 மார்ச் 2019 அன்று இந்தியப் பிரதமர் நரேந்திர மோதி துவக்கி வைத்தார். தொல்லியல் படிப்பில் முதுகலை பட்டயப் படிப்பு கற்றுத் தரும் இத்தொல்லியல் வளாகம் ரூபாய் 289 கோடி செலவில் நிறுவப்பட்டுள்ளது. இந்த வளாகத்தில் 1000 பேர் அமரக்கூடிய கூட்ட அரங்கம், திறந்த வெளி அரங்கம், தொல்லியல் அருங்காட்சியகத்துடன் கூடியது. இந்நிறுவனம் தொல்லியல் மற்றும் அகழ்வாய்வு படிப்புகளில் பட்டமேற்படிப்பு பட்டயக் கல்வி ((Post Graduate Diplom) வழங்குகிறது. இந்நிறுவனத்தின் இயக்குநராக வி. என். பிரபாகர் உள்ளார். இந்நிறுவனம் இந்திய அரசின் பண்பாட்டு அமைச்சகத்தின் கீழ் உள்ள இந்தியத் தொல்லியல் ஆய்வகத்தின் கட்டுப்பாட்டின் கீழ் இயங்கும்.
கல்வித் தகுதி
சேர்க்கைக்கான தகுதிகள் ஒரு அங்கீகரிக்கப்பட்ட பல்கலைக்கழகத்தில் இருந்து பண்டைய அல்லது இடைக்கால இந்திய வரலாறு, தொல்லியல், மானுடவியல் ஆகியவற்றில் முதுகலை பட்டம் அல்லது சமஸ்கிருதம், தமிழ் மொழி, கன்ன்ட மொழி, தெலுங்கு மொழி பாலி மொழி, பிராகிருத மொழி, அரபு மொழி அல்லது பாரசீக மொழி அல்லது புவியியல் படிப்புகளில் முதுகலை பட்டப் படிப்புகளில் குறைந்தபட்ச மதிப்பெண் 55% பெற்றிருக்க வேண்டும். ஆனால் பட்டியல் சமூத்தவர் & பழங்குடியினர் மற்றும் இதர பிற்படுத்தப்பட்ட வகுப்பினரின் குறைந்தபட்ச மதிப்பெண் 50% ஆகும். மேலும் இந்திய அரசு அல்லது இந்திய மாநில அரசுகளின் தொல்லியல் துறைகளில் மற்றும் பல்கலைக்கழகத் தொல்லியல் துறைகளில் பணிபுரியும் வேட்பாளர்கள் குறைந்தபடசம் 50% மதிப்பெண் பெற்றிருக்க வேண்டும்.
கூட்டுறவுத் திட்டங்கள்
தொல்லியல் துறையில் அடிப்படை ஆராய்ச்சிகளை மேற்கொள்வதற்கான அகழ்வாராய்ச்சி மாதிரியின் அறிவியல் பகுப்பாய்வுகள், பண்டிட் தீனதயாள் உபாத்தியாயா தொல்லியல் நிறுவனம், புனேவில் உள்ள டெக்கான் முதுகலை கல்லூரி மற்றும் ஆய்வு நிறுவனம்,  ஐதராபாத் தேசிய தொலைநிலை உணர்திறன் நிறுவனம், டேராடூன் இந்திய தொலைதூர உணர்திறன் நிறுவனம், லக்னோ சகானி பாலியோபொட்டனி நிறுவனம மற்றும் அகமதாபாத் இயற்பியல் ஆராய்ச்சி ஆய்வகம் ஆகியவற்றுடன் இந்நிறுவனம் கூட்டு ஒப்பந்தங்கள் மேற்கொண்டுள்ளது.
வெளி இணைப்புகள்
பகுப்பு:இந்தியத் தொல்லியல் பகுப்பு:இந்திய அரசு அமைப்புகள் பகுப்பு:இந்தியத் தொல்லியல் ஆய்வகம் பகுப்பு:கௌதம புத்தா நகர் மாவட்டம்
அலெக் டெப்னம்
அலெக் டெப்னம் Alec Debnam , பிறப்பு: அக்டோபர் 12 1921, இறப்பு: சனவரி 26 2003) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளில் கலந்து கொண்டுள்ளார். 1948-1951 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அலெக் டெப்னம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1921 பிறப்புகள் பகுப்பு:2003 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள்
மவுன்டின் லேக்சு, நியூ செர்சி
மவுன்டின் லேக்சு ( Mountain Lakes ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 2.89 சதுர கிலோ மீற்றர் பரப்பளவைக் கொண்டுள்ளது. இதில் 2.62 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.27 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,160 ஆகும். மவுன்டின் லேக்சு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,590.3 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
பண்டவஸ்நுவரை மேற்கு பிரதேச செயலாளர் பிரிவு
பண்டவஸ்நுவரை மேற்கு பிரதேச செயலாளர் பிரிவு (Panduwasnuwara West Divisional Secretariat, පඬුවස්නුවර ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள குருணாகல் மாவட்டத்தில் உள்ளது. இப்பிரிவு துணை நிர்வாக அலகுகளாக 67 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 63492 ஆகக் காணப்பட்டது.
இம்ரான் கான் (தென்னாபிரிக்கத் துடுப்பாட்டக்காரர்)
இம்ரான் கான்  (Imraan Khan, பிறப்பு: ஏப்ரல் 27 1984 ), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும் ,72 முதல்தர துடுப்பாட்டப் போட்டிகளிலும், 67 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2008/09 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
காசிமேஜர்புரம் பாலசுப்பிரமணியசுவாமி கோயில்
காசிமேஜர்புரம் பாலசுப்பிரமணியசுவாமி கோயில் தமிழ்நாட்டில் தென்காசி மாவட்டம், தென்காசி வட்டம், காசிமேஜர்புரம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாலசுப்பிரமணியர் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஐப்பசி மாதம் கந்த சஷ்டி முக்கிய திருவிழாவாக நடைபெறுகிறது.
மேற்கோள்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள் பகுப்பு:தென்காசி மாவட்டத்திலுள்ள முருகன் கோயில்கள்
இராயபுரம் தீக்கோவில்
இராயபுரம் தீக்கோயில் (ஆங்கிலம்: Royapuram fire temple) சென்னை, ராயபுரத்தில் அமைந்துள்ள ஒரு பார்சி மதக் கோயிலாகும். இதை யால் பிரோச் கிளப்வாலா தார் இ மெகர் என்றும் அழைப்பர். இது 1910 ஆம் ஆண்டு கட்டப்பட்டது. பிரோச் கிளப்வாலா மற்றும் சார்தோசுடி அஞ்சுமான் மூலம் நன்கொடையாகப் பெற்று கட்டப்பட்டது உலகின் 177 ஒற்றை தீக்கோயில்களில் ராயபுரம் தீக்கோயிலும் ஒன்றாகும். இது தமிழகத்தில் மட்டுமல்லாமல் புதுச்சேரி, கேரளா உள்ளிட்ட இடக்களிலும் பார்சி தீக்கோவில்கள் உள்ளன. கட்டப்பட்டதிலிருந்து கோவிலில் உள்ள நெருப்பு தொடர்ந்து எரிந்துகொண்டே இருப்பதற்காக ஒரு நாளைக்கு ஐந்து முறை குருமார்களால் பூசை செய்து தொடர்ந்து பற்றவைக்கப் வைக்கப்படுகிறது.
வரலாறு
கூர்கிலிருந்து ஆறு பார்சிகளும், இரண்டு குருமார்களும் கொண்ட குழு ஒன்று 1795 மற்றும் 1809 ஆம் ஆண்டுகளுக்கு இடைப்பட்ட காலத்தில் முதன்முதலில் சென்னை வந்தது. அவர்கள் சென்னை ராயபுரம் கத்தோலிக்கத் திருச்சபைக்கு எதிரே உள்ள பகுதியில் நிலம் வாங்கினர். 1906 வரை கிட்டத்தட்ட நூறான்டுகளாக இப்பகுதியில் அலுவலக ரீதியாக பார்சி இனத்தவர்களுக்கென குருமார்களோ வழிபாட்டுத் தலமோ தீக்கோயில் கட்டப்படும் முன்புவரை இங்கு ஏற்படுத்தப்படவில்லை. 1887 ஆம் ஆண்டு முதல், மதராஸ் பார்சி பஞ்சாயத்து மாதந்தோறும் ஒரு குறிப்பிட்ட தொகையை தனது உறுப்பினர்களிடமிருந்து ஒரு இயங்கு நிதிக்கான பங்களிப்பாக வசூலிக்கத் தொடங்கியது. முக்கியமாக பூசாரிக் குழுக்களை பராமரிக்கவும், வழிபாட்டுக்கென ஒரு இடத்தை நிறுவவும் திட்டமிட்டது. இந்த நிதிக்காக 1896 மும்பையில் இருந்த சர் தின்ஷா பெட்டிட் என்பவர் தனது பங்களிப்பாக ஒரு குறிப்பிடத்தக்கப் பங்களிப்பை நல்கினார். பின்னர் பார்சி சமூகம் ராயபுரம் பகுதியில் ஒரு நிலத்தை வாங்கியது, அங்கு அச்சமூகத்தினர் மேலும் குறிப்பிடத்தக்க அளவிற்கு இடங்களை வாங்கி விரிவு செய்தனர் எனினும், இந்த நிலத்தில் கோவில் கட்டும் பணியானது தாமதமானது.
மேற்கோள்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:பார்சி மக்கள் பகுப்பு:சென்னைக் கட்டிடங்கள் பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:சரத்துஸ்திரம் பகுப்பு:சென்னை மாவட்டத்திலுள்ள கோயில்கள்
கொல்கத்தா
கொல்கத்தா (কলকাতা) (முன்பு கல்கத்தா) என்பது முன்னாள் இந்தியாவின் தலைநகரும் தற்போதைய இந்திய மாநிலமான மேற்கு வங்கத்தின் தலைநகரும், பரப்பளவில் இந்தியாவின் இரண்டாவது மிகப்பெரிய நகரமும் ஆகும். இந்நகர் கிழக்கு இந்தியாவின் கலாச்சாரம், கல்வி மற்றும் வர்த்தக நடுவமாக விளங்குகிறது. இந்நகர் இந்தியாவின் கிழக்கு பகுதியில் பாயும் ஊக்லி ஆற்றின் கரையில் அமைந்துள்ளது. கொல்கத்தா நகரின் புற நகர் பகுதிகளையும் கணக்கில் கொண்டால் இந்நகரின் மக்கள் தொகை சுமார் 1.5 கோடி ஆகும். எனவே, இந்நகர் இந்தியாவின் மூன்றாவது அதிக மக்கள்தொகை கொண்ட நகராக கருதப்படுகிறது. மேலும், இந்நகர் உலக அளவில் பரப்பளவில் எட்டாவது மிகப் பெரிய நகருமாகும். கல்கத்தா நகர், ஆங்கிலேய ஆட்சியின்போது, 1911 ஆம் ஆண்டு வரை, இந்தியாவின் தலைநகராக விளங்கியது. அக்காலத்தில் கல்வி, அறிவியல், தொழில், பண்பாடு மற்றும் அரசியல் ஆகியவற்றில் சிறந்து விளங்கிய கொல்கத்தா நகர், 1954 ஆம் ஆண்டுக்கு பின் நடைபெற்ற அரசியல் சார்ந்த வன்முறைகளாலும், சச்சரவுகளினாலும் பொருளாதாரத்தில் பின்னடைவுற்றது. 2000 ஆம் ஆண்டுக்கு பின், சிறிதளவு பொருளாதார மறுமலர்ச்சி கண்டுள்ளது. இருப்பினும், பிற இந்திய நகரங்களை நோக்குங்கால் கொல்கத்தா இன்னமும் வறுமை, சுற்றுச்சூழல் மாசுறுதல், போக்குவரத்து நெரிசல் ஆகிய நகரம் சார்ந்த பிரச்சனைகளை எதிர் கொள்வதில் பின்தங்கி இருப்பது கண்கூடு. இந்திய விடுதலைப் போராட்டத்தில் கொல்கத்தா நகரின் பங்கு குறிப்பிடத்தக்கது. அதுமட்டுமின்றி, இடதுசாரி கட்சிகளின் ஆதிக்கம், தொழிலாளர் சங்கங்களின் வளர்ச்சி ஆகிய பல அரசியல் மற்றும் சமுக மாற்றங்களில் கொல்கத்தா நகர் மற்ற இந்திய நகர்களை விட மாறுபட்டது.
பெயர்க்காரணம்
கொல்கத்தா என்ற பெயரும், ஆங்கிலேயர் இட்ட கல்கத்தா என்ற பெயரும், காளிகத்தா என்ற பழமையான பெயரில் இருந்து தோன்றியவையே. இப்பகுதியில், ஆங்கிலேயர் வருகைக்கு முன்பு இருந்த ஒரு சிற்றூரின் பெயர் இதுவாகும். இப்பெயருக்கு பல்வேறு பெயர் காரணங்கள் கூறப்படுகிறது. காளிகத்தா என்ற பெயர் காளிசேத்ரா (কালীক্ষেত্র, காளி அன்னையின் (இந்து பெண் தெய்வம்) இடம்) என்ற பெயரில் இருந்து தோன்றியிருக்கலாம் என்றும் சிலர் கருதுகின்றனர். வங்காள மொழியின் கில்கிலா (தட்டையான நிலம்) என்ற பதத்தில் இருந்தும் இப்பெயர் தோன்றியிருக்கலாம் என்றும் கருதப்படுகிறது. மேலும், கால்வாய் என்ற பொருள் படும் கால் என்ற சொல்லும், தோண்டு என்ற பொருள்படும் கத்தா இணைந்தே இச்சொல் தோன்றியிருக்கலாம் என்றும் கருதப்படுகிறது. கல்கத்தா என்று வழங்கி வந்த இந்நகரின் பெயர், 2001-ஆம் ஆண்டில் வங்காள மொழி உச்சரிப்பான கொல்கத்தா என்று பெயர் மாற்றம் செய்யப்பட்டது.
இந்த நகரத்தின் பெயர் வங்காள மொழியினர் எப்பொழுதும் கொல்கத்தா என்றே அழைத்து வந்த போதும், ஆங்கிலேயர் இதனை கல்கத்தா என்று அழைத்தனர். இதனால் இதன் அதிகாரபூர்வப் பெயர் கல்கத்தா என்றே வழங்கி வந்தது. 2001-ஆம் ஆண்டில் கொல்கத்தா என்னும் உள்ளூர்ப் பெயரையே அதிகாரபூர்வப் பெயர் ஆக்கினர்.
வரலாறு
thumb|left|300 px|கொல்கத்தா நகர் 1945, [[இரண்டாம் உலகப் போர்|இரண்டாம் உலகப் போரின் முக்கிய துறைமுகமாக விளங்கியது.]]
கொல்கத்தா நகருக்கு அருகாமையில் அமைந்திருக்கும் ஒரு சிற்றூரில் கிடைத்த அகழ்வாராய்ச்சி சின்னங்கள் மூலம் இப்பகுதியில் கிமு இரண்டாம் நூற்றாண்டு முதலே மக்கள் வசித்து வருவது அறியப்படுகிறது. இருப்பினும், நகரின் தெளிவான வரலாற்றை 1690 பின் இப்பகுதிக்கு வந்த பிரித்தானிய கிழக்கிந்திய வாணிப கழகத்தின் வருகைக்கு பின்னே அறிய முடிகிறது. இவ்வணிக கழகத்தின் உயர் அலுவலகராக பணியாற்றிய ஜோப் கேமொக் என்பவர் இந்நகரை நிறுவிய பெருமையை பெறுகிறார். அக்காலத்தில், இப்பகுதியை வங்காள நவாப் சிராஜ்-உத்-தவுலா ஆட்சிப் புரிந்தார். இப்பகுதியில் பாசக் இன மக்களும், வணிகத்தில் சிறந்த செட் இன மக்களும் வசித்து வந்தனர். 17 ஆம் நூற்றண்டின் இறுதியில், ஆங்கிலேயர் இப்பகுதியில் வேற்று நாட்டு குடியேற்ற சக்திகளான நெதர்லாந்து நாட்டவர், போர்த்துகீசியர், மற்றும் பிரெஞ்சு நாட்டவர் ஆகியோருடம் இருந்து தம் நலனை பாதுகாக்க ஒரு கோட்டையைக் கட்ட விரும்பினர். அதன் படி 1702ஆம் ஆண்டு வில்லியம் கோட்டையைக் கட்டினர். இக்கோட்டையே, ஆங்கிலேய படையினரின் குடியிருப்பாகவும், தலைமையிடமாகவும் இருந்தது. பின், கல்கத்தா வங்காள மாகாணத்தின் தலைநகராக அறிவிக்கப்பட்டது. பிரெஞ்சு கிழக்கிந்திய வணிக கழக படையினரால் தொடந்து ஆங்கிலேயர் தாக்கப்பட, 1756 ஆம் ஆண்டு, வங்காள நவாப் சிராஜ்-உத்-தவுலாவின் எதிர்ப்பையும் மீறி ஆங்கிலேயர் தம் கோட்டையை மேலும் பலமாக்கி, போர்கருவிகளைப் பெருக்கினர். இதனால் கோபமடைந்த நவாப் கோட்டையைத் தாக்கி கைப்பற்றினார். கைப்பற்றப்பட்ட போர் கைதிகளான ஆங்கிலேயர் பலர் கொல்லப்பட்டனர். இச்சம்பவத்தை கல்கத்தாவின் கருப்பு நிலவறை என்று குறிப்பிடுவர். அடுத்த ஆண்டே, ராபர்ட் கிளைவ் தலைமையிலான ஆங்கிலேய படைகள் மீண்டும் கோட்டையைக் கைப்பற்றினர். ஆங்கிலேய இந்தியாவின் தலைநகராக கல்கத்தா நகர் அறிவிக்கப்பட்டது. 1864-ஆம் ஆண்டு முதல் கோடைக்கால தலைநகராக மலைப்பாங்கான சிம்லா நகர் அறிவிக்கப்பட்டது. இக்காலகட்டத்தில் கொல்கத்தா நகர் மாபெரும் வளர்ச்சியினை பெற்றது. மாளிகைகளின் நகர் என்ற பெயரை கொல்கத்தா நகர் பெற்றது. நகரின் அருகில் அமைந்திருந்த சதுப்பு நிலங்களில் இருந்து நீர் வெளியேற்றப்பட்டு, நிலம் மேம்படுத்தப்பட்டது. கவர்னர்-ஜெனரல் ரிச்சர்டு வெல்லஸ்லி ஆண்ட 1797–1805 ஆண்டுகளில், நகரின் பொது கட்டிடக்கலை மாபெரும் வளர்ச்சியுற்றது. கல்கத்தா நகர் 18, 19-ஆம் நூற்றாண்டுகளில் ஆங்கிலேய கிழக்கு இந்திய வணிகக் கழகத்தின் அபின் போதை பொருள் வாணிபத்தின் தலைமையிடமாக இருந்தது. கல்கத்தாவின் புறநகர் பகுதிகளில் உற்பத்தி செய்யப்பட்ட அபின் கல்கத்தா நகரில் ஏலம் மூலம் விற்பனை செய்யப்பட்டு சீனாவுக்கு ஏற்றுமதி செய்யப்பட்டது.